ako vnímam zajakavosť
zajakavosť nevnímam ako niečo, čo je spojené priamo s poruchou reči. pozerám sa na túto problematiku zo širšieho uhlu pohľadu. podľa mojich skúseností je zajakavosť, veľmi stručne povedané iba dôsledok toho, že sa bojíme prejaviť, máme nízke sebavedomie, riešime to, čo si o nás bude myslieť okolie a tým si vytvárame slučku negatívnych emócií, ktorá nám zas bráni hovoriť bez strachu, slobodne.
nie som logopéd. zo zajakavosťou mám však viac ako 30 ročné skúsenosti. sám som sa od malička zajakával. navštevoval som viacero logopedických a psychologických terapií a výcviky rôzneho druhu. sám som na sebe skúšal, čo funguje, čo nefunguje a za akých okolností.